PMIndiaData/PMIndiaSum huggingface dataset:
ஹரியானா மாநிலம் பரீதாபாத்தில் அம்ரிதா மருத்துவமனை தொடக்க விழாவில் பிரதமர் ஆற்றிய உரையின் முக்கிய அம்சங்கள்

அம்ரிதா மருத்துவமனை மூலம் நம் அனைவருக்கும் ஆசி வழங்கிக்கொண்டிருக்கும் மாதா அமிர்தானந்தமாயி அவர்களே, ஹரியானா மாநில ஆளுநர் திரு பண்டாரு தத்தாத்ரேயா அவர்களே, முதலமைச்சர் திரு மனோகர்லால் கட்டார் அவர்களே, எனது அமைச்சரவை சகா திரு கிருஷன் பால் அவர்களே, துணை முதலமைச்சர் திரு துஷ்யந்த் சவுதாலா அவர்களே, அனைவருக்கும் வணக்கம்! நாடு அமிர்த காலத்தில் நுழையும் நிலையில், கூட்டான விருப்பங்களும், தீர்மானங்களும் நல்வடிவம் பெறுகின்றன. மாதா அமிர்தானந்தமயியின் ஆசிகளை நாடு பெற்றிருப்பது பொருத்தமானதாக அமைந்துள்ளது. இந்த மருத்துவமனை நவீனம் மற்றும் ஆன்மீகத்தின் கலவையாக உள்ளது. நலிந்த பிரிவு நோயாளிகளின் சிகிச்சைக்கு எளிதாகவும், குறைந்த செலவிலும் மருத்துவ வசதி கிடைப்பதாக இது மாறும். அம்மா என்பது அன்பு, கருணை, சேவை, தியாகம் ஆகியவற்றின் உருவகமாகும். அவர் இந்தியாவின் ஆன்மீக மரபை கொண்டு செல்பவர். சிகிச்சையை சேவையாகவும், நல்வாழ்வை அறமாகவும் கருதுகின்ற நாடு இந்தியா. இங்கு சுகாதாரமும், ஆன்மீகமும் ஒன்றோடொன்று தொடர்பு கொண்டவை. மருத்துவ அறிவியலை நாம் வேதமாக கொண்டிருக்கிறோம். நமது மருத்துவ அறிவியலுக்கு நாம் ஆயுர்வேதம் என்றும் பெயர் வைத்திருக்கிறோம். நூற்றாண்டு கால சிக்கலான அடிமை நிலையிலும் கூட இந்தியா தனது ஆன்மீகத்தையும், சேவை பாரம்பரியத்தையும் மறந்து விடவில்லை. பூஜ்ய அம்மா போன்ற துறவிகள் வடிவில் ஆன்மீக சக்தி நாட்டின் அனைத்துப் பகுதிகளுக்கும் பரவியிருப்பது தேசத்தின் நல்வாய்ப்பாகும். கல்வி மற்றும் மருத்துவம் தொடர்பான பொறுப்புகளை சமயம் சார்ந்த, சமூகம் சார்ந்த நிறுவனங்களோடு தொடர்புபடுத்தும் பழங்கால மாதிரியில் அரசு மற்றும் தனியார் துறையில் செயல்படுத்தப்படுகிறது. இது அரசு – தனியார் பங்களிப்பாக கூறப்படுகிறது. ஆனால் இதனை பரஸ்பர முயற்சியாகவும் நான் காண்கிறேன். இந்தியாவில் உற்பத்தி செய்யப்பட்ட தடுப்பூசி பற்றி, ஒரு சிலரால் தவறான பிரச்சாரம் கட்டவிழ்த்து விடப்பட்டது. இதன் காரணமாக சமூகத்தில் பல வகையான வதந்திகள் பரவத் தொடங்கின. சமூகத்தின் சமயத் தலைவர்களும், ஆன்மீக போதனையாளர்களும் ஒன்று சேர்ந்து இத்தகைய வதந்திகளுக்கு இடம் கொடுக்க வேண்டாம் என்று மக்களை கேட்டுக் கொண்டதன் பயன் உடனடியாக தெரிய வந்தது. இதனால் மற்ற நாடுகளில் பார்த்தது போல் இந்தியா தடுப்பூசி தயக்கத்தை எதிர்கொள்ளவில்லை. அமிர்த காலத்தில் தொலைநோக்குப் பார்வையுடன் நாட்டின் முன் உள்ள 5 உறுதிமொழிகளில் ஒன்று அடிமை மனோபாவத்திலிருந்து முற்றிலுமாக விடுபடுவதாகும். அடிமை மனோநிலையை நாம் கைவிடும்போது நமது செயல்களின் திசையும் மாறுகின்றன. இந்த மாற்றம் நாட்டில் சுகாதார கவனிப்பு முறையில் கண்கூடாக தெரிகிறது என்றும், நாட்டின் பாரம்பரிய அறிவின் மீதான நம்பிக்கை வளர்ந்து வருகிறது. யோகாவிற்கு உலகளாவிய அங்கீகாரம் தற்போது கிடைத்துள்ளது என்றும், அடுத்த ஆண்டு சர்வதேச சிறுதானிய ஆண்டினை உலகம் கொண்டாட உள்ளது. அனைத்து வீடுகளுக்கும் குழாய் மூலம் குடிநீர் இணைப்பு கிடைத்திருக்கும் ஹரியானா, நாட்டின் முன்னணி மாநிலங்களில் ஒன்றாக உள்ளது. பெண் குழந்தையை பாதுகாப்போம், பெண் குழந்தைக்கு கல்வி அளிப்போம் என்பதில் மிகச் சிறந்த பங்களிப்பு செய்திருக்கும் ஹரியானா மக்களுக்கு பாராட்டுகள். உடல் தகுதி, விளையாட்டு போன்றவை ஹரியானாவின் கலாச்சாரத்தில் உள்ளது.
இந்திய மருத்துவ ஆராய்ச்சிக் கழகம் (ICMR) மற்றும் இங்கிலாந்தின் ஆக்ஸ்போர்டு பல்கலைக்கழகம் இடையேயான  புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய மருத்துவ ஆராய்ச்சிக் கழகமும், இங்கிலாந்தின் ஆக்ஸ்போர்டு பல்கலைக்கழகமும் நவம்பர் 2021-ல் கையெழுத்திட்ட புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்திய விஞ்ஞானிகள் மற்றும் ஆராய்ச்சியாளர்களின் திறன் மேம்பாடு, புள்ளிவிவர சேகரிப்பு போன்றவற்றுடன் திறன் மேம்பாட்டுக்கான மண்டல மையமாக இந்தியாவை உருவாக்குவதே இந்த ஒப்பந்தத்தின் முக்கிய நோக்கமாகும். பூச்சிகளால் பரவக் கூடிய மூன்று முக்கிய நோய்கள் (மலேரியா, ஒட்டுண்ணிகளால் ஏற்படக் கூடிய கருங்காய்ச்சல், யானைக்கால்) பற்றிய கருத்துக்களை பரிமாறிக் கொள்ளவும், பகிர்ந்து கொள்ளவும் இந்த ஒப்பந்தம் வகை செய்கிறது. மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804283 —–
பிரதம மந்திரியின் திறன் மேம்பாட்டுத் திட்டத்திற்கு மத்திய அமைச்சரவை ஒப்புதல். 60 லட்சம் இளைஞர்கள் புதிதாக பயிற்சி  பெறுவார்கள்

பிரதமர் திரு நரேந்திர மோடி தலைமையிலான மத்திய அமைச்சரவை ரூ. 12,000 கோடி மதிப்பீட்டிலான அடுத்த நான்கு ஆண்டுகளில் (2016-2020) ஒரு கோடி மக்களுக்கு திறன் பயிற்சி வழங்கும் பிரதம மந்திரி திறன் மேம்பாட்டுத் திட்டத்திற்கு (பி.எம்.கே.வி.ஒய்) ஒப்புதல் அளித்துள்ளது. பி.எம்.கே.வி.ஒய் – ல் புதிதாக 60 லட்சம் பேருக்கு பயிற்சி அளிக்கப்படும். முன்பே கற்றறிந்தவற்றை அங்கீகரிக்கும் வகையில் முறைசாராத பயிற்சித் திறன் பெற்ற 40 லட்சம் பேருக்கு திறன் சான்றிதழ் வழங்கப்படும். புதிய பயிற்சி மற்றும் முந்தைய கற்றலை அங்கீகரிக்கும் பயிற்சி ஆகியவற்றின் இலக்கு ஒதுக்கீடுகள் மாற்றி அமைக்கக் கூடிய வகையில் அமையும். செயல்பாடு மற்றும் செயல் தேவைகள் அடிப்படையில் இவை அமையும். இந்தத் திட்டம், ஏற்கனவே அறிவிக்கை செய்யப்பட்ட பொது நெறிகளுடன் முற்றிலுமாக ஒருங்கிணைக்கப்பட்டு எதிர்காலத்தில் மானிய அடிப்படை மாதிரியாக அமையும். அதாவது பொது நெறிகளுக்கு இணங்க பயிற்சி மற்றும் மதிப்பீட்டுச் செலவினம் பயிற்சி வழங்கியவர்களுக்கும், மதிப்பீடு செய்தவர்களுக்கும் நேரடியாக வழங்கப்படும். பயிற்சியாளர்களுக்கு பயணப்படி தங்கிடம் மற்றும் உணவுச் செலவுகள் ஆகியவற்றுக்கு நிதி உதவி வழங்கப்படும். வேலைவாய்ப்பு கிடைத்த பிறகு வழங்கப்படும் உதவித் தொகை நேரடியாக பயனாளிகளின் வங்கிக் கணக்குக்கு மாற்றித் தரப்படும். பயிற்சி வழங்கியதில் பங்கேற்றவர்களுக்கு பயிற்சிக் கட்டணம் விநியோகிப்பது ஆதார் மற்றும் பயோமெட்ரிக் தகவல்களுடன் இணைக்கப்படும். இதனால் சிறப்பான வெளிப்படைத் தன்மையும் இலக்கு நிர்ணயமும் தேசியத் திறன் தகுதி அடிப்படையில் தொழில்துறையினர் நிர்ணயித்த தரங்களின் படி திறன் பயிற்சி வழங்கப்படும். பல்வேறு மாநிலங்களின் தனிப்பட்ட திறன் தேவைகளைச் சந்திப்பது குறித்த திறன் மேம்பாட்டு முதலமைச்சர்கள் துணைக்குழு பரிந்துரையின் படி மாநில அரசுகள் திட்ட அடிப்படை அணுகுமுறையில் ஈடுபடுத்தப்படுவார்கள். இத்திட்டத்தின் படி நிதி மற்றும் எண்ணிக்கை சார்ந்த இலக்குகள் ஒதுக்கீடு 2016 – 20 ம் ஆண்டு 25 சதவீத அளவுக்கு மேற்கொள்ளப்படும். பி.எம்.கே.வி.ஒய் திட்டத்தின் அடுத்த கட்ட மொத்தப்பயிற்சி இலக்குகளில் 25 சதவீதம் அடைவதற்கு நிதித் தொகை / பட்ஜெட் சம்பந்தப்பட்ட மாநிலங்களுக்கு நேரடியாக ஒதுக்கப்படும். பயிற்சியாளர்களின் ஆட் சேர்க்கை, கண்காணிப்பு, பயிற்சி முடிந்தவுடன் வேலைவாய்ப்பு ஆகியன வேலைவாய்ப்பு முகாம்கள் ம ற்றும் ஆட்சேர்ப்பு முகாம்கள் மூலம் மேற்கொள்ளப்டும். பொது நெறிமுறைகளில் சுட்டிக் காட்டப்பட்டுள்ள ஊக்குவிப்புகள் சார்ந்த வேலைவாய்ப்புக்கு முக்கியக் கவனம் செலுத்தப்படும். முறைசாரா பயிற்சி பெற்றவர்களுக்கு பாரம்பரிய வேலை வாய்ப்பு அளிக்கும் நடவடிக்கையும் திட்ட அடிப்படை அணுகுமுறையில் மேற்கொள்ளப்படும். பி.எம்.கே.வி.ஒய் உள்ளூர்த திறன் தேவைகளை நிறைவு செய்வதுடன் வளைகுடா நாடுகள், ஐரோப்பா, இதர வெளிநாடுகளுக்கான சர்வதேச தரத்துடனும் இந்தப் பயிற்சி இணைக்கப்படும். இத்திட்டத்தில் உயர் வேலை வாய்ப்புக்கான பயிற்சி அளிக்க கல்வி உதவித் தொகைகளும் வழங்கப்படும்.
பிஎஸ்எல்வி-சி49/ஈஓஎஸ்-01 வெற்றிகரமாக விண்ணில் செலுத்தப்பட்டதற்காக இஸ்ரோ-வுக்கு பிரதமர் வாழ்த்து

பிஎஸ்எல்வி-சி49/ஈஓஎஸ்-01 வெற்றிகரமாக விண்ணில் செலுத்தப்பட்டதற்காக இந்திய விண்வெளி ஆராய்ச்சி நிறுவனமான இஸ்ரோ மற்றும் இந்திய விண்வெளித் தொழில் துறைக்கு பிரதமர் திரு நரேந்திர மோடி வாழ்த்து தெரிவித்துள்ளார். "பிஎஸ்எல்வி-சி49/ஈஓஎஸ்-01 வெற்றிகரமாக விண்ணில் செலுத்தப்பட்டதற்காக இஸ்ரோ மற்றும் இந்திய விண்வெளித் தொழில் துறையை நான் வாழ்த்துகிறேன். கொவிட்-19 காலகட்டத்தில், குறித்த காலத்துக்குள் இதை செய்து முடிப்பதற்காக பல்வேறு சவால்களை நமது விஞ்ஞானிகள் எதிர்கொண்டார்கள். அமெரிக்கா மற்றும் லக்சம்பர்கில் இருந்து தலா நான்கு மற்றும் லித்துவேனியாவிலிருந்து ஒன்று உட்பட ஒன்பது செயற்கைக்கோள்கள் இந்த திட்டத்துடன் ஏவப்பட்டுள்ளன," என்று பிரதமர் கூறியுள்ளார்.
குஜராத் மாநிலம் பாச்சாவுவில் நீரேற்று  நிலையத்தை பிரதமர் துவக்கிவைத்தார்; தப்பார் அணைக்கு நர்மதா நதி நீர் திறந்து விடப்பட்டது.

குஜராத் மாநிலம் பாச்சாவுவில் நீரேற்று நிலையத்தை பிரதமர் திரு. நரேந்திர மோடி இன்று துவக்கிவைத்தார். இதன் மூலம் நர்மதா நதி நீர் தப்பார் அணைக்கு திறந்து விடப்படும் இந்த நிகழ்ச்சியில் பேசிய பிரதமர், இன்று இந்த நீரேற்று நிலையத்தின் துவக்கம் ஒவ்வொரு கட்ச் வாழ் மக்களுக்கும் பெருமையை சேர்க்கும் என்றார். நீர் பாதுகாப்பின் முக்கியத்துவத்தை பற்றிய பேசிய பிரதமர் கட்ச் மக்கள் இதனை நன்கு உணர்ந்துள்ளனர் என்று குறிப்பிட்டார். குஜராத்தில் அடுத்தடுத்து வந்த மாநில அரசுகள் நீர் பாதுகாப்பிற்கு முக்கியத்துவம் அளித்துவருகின்றன. தற்போது நர்மதா நதி நீர் வருகையினால் இந்த பகுதி பெரும் மாற்றத்தை காணும். குஜராத் மாநிலத்தில் உள்ள மற்ற மாவட்டங்கள் போல் புஜ் மாவட்டத்திலும் நவீன பேருந்து நிலையம் அமைக்கப்படும். மாநிலத்தை புதிய உயரத்திற்கு எடுத்து செல்லும் மேம்பாடு மற்றும் வளர்ச்சி பணிகளுக்கு முக்கியத்துவம் அளிக்கப்படுகிறது என்று அவர் கூறினார்.
சபர்கந்தாவின் சபர் பால்பண்ணையில் பல்வேறு திட்டங்களின் துவக்க நிகழ்ச்சியில் பிரதமரின் உரை

குஜராத் முதல்வர் திரு புபேந்திர பாய் பட்டேல் அவர்களே, எனது நாடாளுமன்ற நண்பரும் குஜராத் பாரதிய ஜனதா கட்சியின் தலைவருமான திரு சி.ஆர். பாட்டில் அவர்களே, குஜராத் சட்டமன்ற துணை சபாநாயகர் திரு ஜேதாபாய் அவர்களே, அமைச்சர்களே, சட்டமன்ற, நாடாளுமன்ற உறுப்பினர்களே, சகோதர, சகோதரிகளே! சபர் பால்பண்ணை இன்று மேலும் விரிவடைந்துள்ளது. கோடிக்கணக்கான ரூபாய் மதிப்பிலான புதிய திட்டங்கள் இங்கு அமைக்கப்படுகின்றன. சபர் பால்பண்ணை பற்றி பேசும்போது பூராபாய் அவர்களை நினைவுகூராமல் இருக்க முடியாது. பல தசாப்தங்களுக்கு முன்பு பூராபாய் பட்டேல் மேற்கொண்ட முன்முயற்சிகள் இன்று லட்சக்கணக்கானோரின் வாழ்வை மாற்றி அமைக்க உதவுகின்றன. நண்பர்களே, குஜராத்தில் நீர்ப் பாசன வசதிகள் மேம்படுத்தப்பட்டதன் வாயிலாக விவசாயத்தில் நாம் பெருமளவு முன்னேற்றம் அடைந்ததோடு, கால்நடை பராமரிப்பும், பால் வளமும் மிகப்பெரிய சக்திகளாக உருவாகின. பால்பண்ணைகள், பொருளாதாரத்திற்கு நிலைத்தன்மை அளித்து, பாதுகாப்பை வழங்கியதுடன், புதிய வேலைவாய்ப்புகளையும் ஏற்படுத்தின. கால்நடைகளுக்கு ஆயுர்வேத மருந்துகள் மூலம் சிகிச்சை அளிக்கும் முயற்சி பாராட்டுக்குரியது. குஜராத் மாநிலத்தில் கடந்த இரண்டு தசாப்தங்களில் ஏற்படுத்தப்பட்டுள்ள அமைப்பு முறைகளால் இன்று மிகச்சிறந்த பலன்கள் கிடைக்கின்றன. குஜராத்தின் பால் சந்தை தற்போது ரூ. 1 லட்சம் கோடியை எட்டியுள்ளது. இந்த மாநிலத்தில் 10000 வேளாண் உற்பத்தியாளர் நிறுவன அமைப்புகளை அமைக்க நடவடிக்கை மேற்கொண்டு வருகிறோம். இதன் மூலம் உணவு பதப்படுத்துதல், மதிப்பு சார்ந்த ஏற்றுமதி மற்றும் விநியோகச் சங்கிலி ஆகியவற்றுடன் சிறு விவசாயிகள் நேரடியாக இணைக்கப்படுவார்கள். சகோதர, சகோதரிகளே, கடந்த எட்டு ஆண்டுகளில் மத்திய அரசு மேற்கொண்ட முயற்சிகளால் குஜராத் உள்ளிட்ட நாட்டின் பல்வேறு பகுதிகளில் விவசாயிகளின் வருமானம் அதிகரித்துள்ளது. நிலம் இல்லாத விவசாயிகளும் குறைவான நிலம் கொண்ட விவசாயிகளும் மிக அதிக வருவாயை ஈட்டினார்கள். கதர் மற்றும் கிராம தொழில்கள், இதற்கு ஒரு சிறந்த உதாரணம். கதர் மற்றும் கிராமத் தொழில்களின் வருவாய் முதன் முறையாக ரூ. 1 லட்சம் கோடியைக் கடந்தது. அதேபோல தேன் உற்பத்தி, 2014-ஆம் ஆண்டிற்கு முன்பு இருந்ததை விட கடந்த எட்டு ஆண்டுகளில் வெகுவாக உயர்ந்துள்ளது. சபர்கந்தா இன்று எனக்கு வழங்கிய மரியாதையும், தாய்மார்கள் மற்றும் சகோதரிகளின் ஆசிகளும் தான் எனக்கு ஆற்றல் அளிக்கின்றன. உங்கள் அனைவருக்கும் மனமார்ந்த நன்றி. மிக்க நன்றி! பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
அமெரிக்க அதிபருடன் பிரதமரின் தொலைபேசி உரையாடல்

அமெரிக்க அதிபர் திரு. பராக் ஒபாமா பிரதமர் திரு. நரேந்திர மோடியை தொலைபேசி மூலம் (08.12.2015) தொடர்பு கொண்டார். கலிபோர்னியாவில் சமீபத்தில் நடைபெற்ற துப்பாக்கி சூட்டில் உயிர் இழந்த குடும்பத்தினருக்கு அதிபர் ஒபாமாவிடம் தனது இரங்கலை பிரதமர் மோடி அப்போது தெரிவித்தார். பாரீசில் தற்போது நடைப்பெற்று வரும் சி.ஒ.பி-21 மாநாடு குறித்து இருவரும் விவாதித்தனர். பருவநிலை மாற்றம் தொடர்பாக இரு நாட்டுத் தலைவர்களும் கொண்டுள்ள வலுவான உறுதிப்பாட்டிற்கு ஏற்ப வளர்ந்து வரும் நாடுகளின் வளர்ச்சிக்கு முட்டுக்கட்டை ஏற்படாத வகையில் பாரீஸ் மாநாட்டில் ஆக்கபூர்வமான விவாதம் நடைபெற்று வருவதாக இரு நாட்டு தலைவர்களும் கருத்து தெரிவித்தனர். இருவரும் தொடர்பில் இருக்க ஒப்புக் கொண்டனர்.
தேசப்பிதா மகாத்மா காந்தியின் நினைவு தினத்தையொட்டி, பிரதமர் அவருக்கு மரியாதை செலுத்தினார்

தேசப்பிதா மகாத்மா காந்தியின் நினைவு தினத்தையொட்டி, பிரதமர் திரு நரேந்திர மோடி அவருக்கு மரியாதை செலுத்தினார். இதுகுறித்து பிரதமர் வெளியிட்டுள்ள டுவிட்டர் பதிவில், “தேசப்பிதா மகாத்மாகாந்தி அமரத்துவம் எய்திய நாளில் அவருக்கு எனது மரியாதையை செலுத்துகிறேன். மகாத்மாவின் ஆளுமை, கருத்துகள் மற்றும் கொள்கைகள், வலிமையான, திறமையான மற்றும் வளம் மிகுந்த புதிய இந்தியாவைப் படைக்க நமக்கு தொடர்ந்து வழிகாட்டும்” என்று தெரிவித்துள்ளார்.
சமஸ்கிருதத்தில் கிரிக்கெட் வர்ணனை;  பிரதமர் பாராட்டு

சமஸ்கிருதத்தில் கிரிக்கெட் வர்ணனைக்கான குடிமக்களின் முயற்சிகளைப் பிரதமர் திரு நரேந்திர மோடி பாராட்டியுள்ளார். காசியில் இதேபோன்ற முயற்சியைப் பகிர்ந்து கொண்ட அவர் தனது மனதின் குரல் இணைப்பையும் பகிர்ந்துள்ளார். குடிமகன் ஒருவரின் ட்விட்டர் பதிவை மேற்கோள் காட்டி, பிரதமர் தமது ட்விட்டர் செய்தியில் கூறியிருப்பதாவது: “இதனைக் கண்டு மனம் மகிழ்ச்சி அடைகிறது… இந்த முயற்சியை மேற்கொண்டவர்களுக்கு வாழ்த்துக்கள். கடந்த ஆண்டு #மனதின்குரல் நிகழ்ச்சி ஒன்றில் இதேபோன்ற முயற்சியை நான் காசியில் பகிர்ந்துகொண்டேன். அதையும் பகிர்கிறேன். https://t.co/bEmz0u4XvO”
வீரதீர செயலுக்கான தேசிய விருது – பிரதமர்  வழங்கினார்

வீரதீர செயலுக்கான தேசிய விருதை பிரதமர் திரு நரேந்திர மோடி இன்று 25 குழந்தைகளுக்கு வழங்கினார். விருது பெற்றவர்களுடன் உரையாடிய பிரதமர், அவர்களின் வீரச் செயல் அவர்களின் வீரத்துடன், தீர்மானிக்கும் ஆற்றலையும் நிரூபிக்கிறது என்று கூறினார். உங்கள் வாழ்க்கையின் லட்சியம் இந்த விருதுடன் முடிந்துவிட கூடாது. இது ஓர் ஆரம்பமாகவே இருக்க வேண்டும் என்று கேட்டுக் கொண்டார் ஜனவரி 23-ந் தேதியின் முக்கியத்துவத்தை பிரதமர் குழந்தைகளுக்கு விவரித்தார். நேதாஜி சுபாஷ் சந்திர போஸ் பிறந்த நாளை நினைவூட்டினார். குழந்தைகள் நிறைய படிக்க வேண்டும், குறிப்பாக தலைவர்கள், விளையாட்டு வீர்கள் மற்றும் சிறந்த சாதனை புரிந்த மக்களின் வாழ்க்கை வரலாற்றை படிக்க வேண்டும் என்று கேட்டுக் கொண்டார். வீரம் என்பது ஒரு மன நிலை; ஆரோக்கியமான உடல் அதற்கு தேவை. மன நிலையே இதற்கு தேவையான சக்தியை அளிக்கிறது. அதனால் நமது மனநிலையை நாம் வலுவாக வைத்துக்கொள்ள வேண்டும். இப்போது குழந்தைகளுக்கு கிடைத்துள்ள பாராட்டும் புகழ்ச்சியும் அவர்களின் வருங்கால வளர்ச்சிக்கு தடையாக இருக்க கூடாது என்று பிரதமர் கூறினார். மத்திய மகளிர் மற்றும் குழந்தை நலத் துறை அமைச்சர் திருமதி. மேனகா காந்தியும் இந்நிகழ்ச்சியில் பங்கேற்றார். வீரதீரச் செயலுக்கான தேசிய விருது திட்டத்தை குழந்தைகள் நல்வாழ்விற்கான இந்திய சபை தொடங்கி வைத்தது. குழந்தைகளின் சிறப்பான வீரதீரச் செயலுக்கான செயல்களை அடையாளம் கண்டு, அவர்களுடைய பாராட்டுதற்குரிய சேவையை கண்டறிந்து, பிற குழந்தைகளை ஊக்குவித்து, அவர்களுக்கு எடுத்துக்காட்டாக விளங்கும் குழத்தைகளுக்கு இந்த விருது வழங்கப்படுகிறது.
அருணாச்சலப் பிரதேசம் எனும் மகத்தான மாநிலத்திற்குப் பணியாற்றுவதும் அதன் உண்மையான ஆற்றலை உணரவைக்க உதவுவதும் பெருமைக்குரியது: பிரதமர்

பிரதமர் திரு நரேந்திர மோடியால் நேற்று தொடங்கப்பட்ட வளர்ச்சித் திட்டங்களுக்காக ட்விட்டரில் தங்களின் பாராட்டுக்களைத் தெரிவித்த மக்களுக்குப் பிரதமர் பதிலளித்துள்ளார். இட்டாநகரில் டோன்யி போலோ விமான நிலையத்தை நேற்று திறந்துவைத்த பிரதமர் 600 மெகாவாட் கமேங் புனல் மின் திட்டத்தை நாட்டுக்கு அர்ப்பணித்தார். வடகிழக்கில் வான்வழி போக்குவரத்தில் ஏற்பட்டுள்ள பிரமாண்ட எழுச்சி பற்றிய கருத்துக்குப் பிரதமர் கூறியிருப்பதாவது: “ஆம், வடகிழக்கின் போக்குவரத்தைப் பொறுத்தவரை இது பிரமாண்டமான மாற்றம்தான். கூடுதல் சுற்றுலா பயணிகள் வருகைக்கும் வடகிழக்கைச் சேர்ந்த மக்கள் மற்ற பகுதிகளுக்கு எளிதாகப் பயணம் செய்வதற்கும் இது உதவும்.” இந்த மாநிலத்தின் வளர்ச்சிக்குப் பிரதமரின் உறுதிப்பாடு குறித்து ஒருவர் எடுத்துரைத்திருப்பதற்குப் பிரதமரின் பதில் ” அருணாச்சலப் பிரதேச மக்கள் தனித்துவமானவர்கள். இவர்கள் தங்களின் தேசபக்த உணர்வில் ஊசலாட்டம் இல்லாதவர்கள். இந்த மகத்தான மாநிலத்திற்குப் பணியாற்றுவதும் அதன் உண்மையான ஆற்றலை உணரவைக்க உதவுவதும் பெருமைக்குரியது.”
ராஷ்ட்ரிய பால புரஸ்கார் 2020 விருது பெற்றவர்களுடன் பிரதமர் கலந்துரையாடவுள்ளார்

பிரதமரின் ராஷ்ட்ரிய பால புரஸ்கார் 2020 விருது பெற்ற 49 குழந்தைகளை பிரதமர் திரு நரேந்திர மோடி, நாளை, ஜனவரி 24, 2020 அன்று சந்தித்து, அவர்களுடன் கலந்துரையாடவுள்ளார். விருதுபெற்ற இந்த 49 பேரும், ஜம்மு & காஷ்மீர், மணிப்பூர் மற்றும் அருணாச்சலப் பிரதேசத்தைச் சேர்ந்த தலா ஒருவர் உட்பட இந்தியாவின் பல்வேறு மாநிலங்களை சேர்ந்தவர்களாவர். கலை & கலாச்சாரம், புதுமை கண்டுபிடிப்புகள், கல்வித் திறன், சமூக சேவை, விளையாட்டு மற்றும் வீர-தீர செயலுக்காக இந்த குழந்தைகள் விருதுபெற்றுள்ளனர். தேச வளர்ச்சியில் குழந்தைகளும் மிக முக்கியப் பங்குதாரர்கள் என்பதை மத்திய அரசு அங்கீகரித்துள்ளது. அவர்களது நம்பிக்கையும், எதிர்பார்ப்புகளும் நிறைவேற்றப்படுவதுடன், அவர்களது சாதனைகளுக்கு உரிய விருது வழங்கி கவுரவிக்கப்படுகின்றனர். ஒவ்வொரு குழந்தையும் மிக முக்கியமானவர் என்பதோடு, அவரது சாதனைகள் பாராட்டப்பட வேண்டியவையாகும். இவர்களில் சிலரது சாதனைகள், மற்ற பலருக்கு ஊக்கமளிப்பதாக அமையும். அந்த வகையில்தான், நமது குழந்தைகளின் சிறப்புமிக்க சாதனைகளுக்காக அவர்களை அங்கீகரிக்கும் விதமாக, மத்திய அரசு ஆண்டுதோறும் இதுபோன்ற விருதுகளை வழங்கி வருகிறது. புதுமை கண்டுபிடிப்புகள், கல்வித் திறன், சமூக சேவை, கலை & கலாச்சாரம், விளையாட்டு மற்றும் வீர-தீர செயலாற்றுவதில் சிறப்புமிக்க சாதனை படைத்த எந்தவொரு குழந்தையும், இந்த விருதுக்கு விண்ணப்பிக்கலாம். உயர்மட்டக் குழு ஒவ்வொரு விண்ணப்பத்தையும் கவனத்துடன் பரிசீலித்து விருதுபெறுவோரை தேர்வு செய்யும். குடியரசுத் தலைவர் திரு ராம் நாத் கோவிந்த், பிரதமரின் ராஷ்ட்ரிய பால புரஸ்கார் விருதுகளை நேற்று (22.01.2020) வழங்கினார். பழங்குடியின கலைஞர்கள், தேசிய மாணவர் படையினர், நாட்டு நலப்பணித் திட்ட தன்னார்வலர்கள் & அலங்கார ஊர்தி கலைஞர்களுக்கு வரவேற்பு குடியரசு தின அணிவகுப்பில் பங்கேற்கவுள்ள பழங்குடியின கலைஞர்கள், தேசிய மாணவர் படையினர், நாட்டு நலப்பணித் திட்ட தன்னார்வலர்கள் & அலங்கார ஊர்தி கலைஞர்கள் 1,730-க்கு மேற்பட்டோருக்கு 24.01.2020 அன்று ஏற்பாடு செய்யப்பட்டுள்ள வரவேற்பு நிகழ்ச்சியில் பிரதமர் பங்கேற்று அவர்களுடன் கலந்துரையாடவுள்ளார்.
திரு என்சி டெப்பர்மாவின் மறைவுக்கு பிரதமர் இரங்கல்

திரிபுரா அமைச்சரும், அரசியல் தலைவருமான திரு என்.சி.டெப்பர்மாவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். டுவிட்டரில் மோடி கூறியிருப்பதாவது: "எப்பொழுதும் அடித்தட்டு மக்களின் நல்வாழ்வுக்காக உழைத்த கடின உழைப்பாளி தலைவரான திரு என்.சி. டெப்பர்மா ஜி வரும் தலைமுறையினரால் நினைவுகூரப்படுவார். திரிபுராவின் முன்னேற்றத்திற்கு அவர் சிறந்த பங்களிப்பைச் செய்தார். அவரது மறைவால் வேதனை அடைந்தேன். அவரது குடும்பத்தினருக்கும் ஆதரவாளர்களுக்கும் இரங்கல். ஓம். சாந்தி."
குறைந்த எண்ணிக்கையில் தடுப்பூசி செலுத்தப்பட்ட மாவட்டங்களுடன்  நவம்பர் 3-அன்று பிரதமர் ஆய்வுக்கூட்டம் நடத்தவுள்ளார்

ஜி-20 உச்சிமாநாடு, சிஒபி-26 ஆகியவற்றில் பங்கேற்று நாடு திரும்பியவுடன் பிரதமர் திரு நரேந்திர மோடி, குறைந்த எண்ணிக்கையில் தடுப்பூசி செலுத்தப்பட்ட மாவட்டங்களுடன் நவம்பர் 3-அன்று நண்பகல்வாக்கில் காணொலி காட்சி மூலம் ஆய்வுக்கூட்டம் நடத்தவுள்ளார். இந்தக் கூட்டம், கொவிட் தடுப்பூசி முதல் டோஸை 50 சதவீதத்திற்குக் குறைவாகவும், இரண்டாவது டோஸினைக் குறைந்த எண்ணிக்கையிலும் செலுத்தியுள்ள மாவட்டங்களை உள்ளடக்கியதாகும். ஜார்க்கண்ட், மணிப்பூர், நாகாலாந்து, அருணாச்சலப்பிரதேசம், மகாராஷ்ட்ரா, மேகாலயா ஆகிய மாநிலங்களைச் சேர்ந்த 40க்கும் அதிகமான மாவட்டங்களிலும் மற்ற மாநிலங்களில் குறைந்த எண்ணிக்கையில் தடுப்பூசி செலுத்தப்பட்ட மாவட்டங்களிலும் உள்ள மாவட்ட ஆட்சியர்களுடன் பிரதமர் கலந்துரையாடுவார். இந்த நிகழ்வில் இம்மாநிலங்களின் முதலமைச்சர்களும் பங்கேற்பார்கள்.
இந்தியாவுக்கும் மாலிக்குமிடையே மதிப்பீடுகளை தரப்படுத்தி  உறுதிப்படுத்துவற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.

இந்தியாவின் தரங்கள் நிறுவனத்திற்கும் மாலி குடியரசின் தரம் மற்றும் உறுதிப்படுத்துதல் மதிப்பீட்டு அமைப்புக்கும் இடையே மதிப்பீடுகளை தரப்படுத்தி உறுதிப்படுத்துவற்கான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்தது. இந்த ஒப்பந்தம் இந்தியாவுக்கும் மாலிக்குமிடையே நெருங்கிய ஒத்துழைப்பை ஏற்படுத்துவதுடன் தரப்படுத்தி உறுதி செய்யும் மதிப்பீட்டு நடவடிக்கைகளை வலுப்படுத்தும் பொது நோக்கத்துடன் ஏற்படுத்தப்பட்டுள்ளது. இதனை அடுத்து நிபுணத்துவத்தை பகிர்ந்து கொள்ளவும் பரஸ்பர வர்த்தகத்துக்கும் வாய்ப்புகள் ஏற்படும்.
பிரகதி அமைப்பு மூலம் பிரதமரின் கலந்துரையாடல்

துடிப்பான ஆளுகைக்கும் உரிய கால நேர அமலாக்கத்திற்குமான தகவல் தொடர்பு தொழில்நுட்ப அடிப்படையிலான பல ஊடக மேடையான பிரகதி மூலம் பிரதமர் திரு. நரேந்திர மோடி தனது 25-வது கலந்துரையாடல் நிகழ்ச்சியை நடத்தினார். பிரகதியின் 25-வது கூட்டத்தில் 227 திட்டங்கள் மொத்தமாக ஆய்வு செய்யப்பட்டன. இந்தத் திட்டங்கள் ரூபாய் 10 லட்சம் கோடிக்கும் அதிகமான முதலீட்டிலானவை. பல்வேறு துறைகள் சார்ந்த பொதுமக்கள் குறை தீர்ப்பு பற்றியும் கூட்டத்தில் ஆய்வு செய்யப்பட்டது. 25-வது பிரகதி கலந்துரையாடல் சிறப்பாக நடைபெற்றதற்கு அக்கறையுள்ள அனைவருக்கும் பிரதமர் பாராட்டுத் தெரிவித்தார். பிரகதி அமைப்பு காரணமாக மத்திய அரசுக்கும், மாநிலங்களுக்கும் இடையிலான ஒருங்கிணைப்பு அதிகரித்திருக்கிறது என்றார். பிரகதி திட்டம் நமது கூட்டாட்சி அமைப்புக்கு ஒரு பெரிய ஆக்கப்பூர்வ சக்தி என்று அவர் கூறினார். நின்று போன திட்டங்களை ஆய்வுச் செய்ததுடன் இந்த முறையினால் பல்வேறு சமூகத் துறை திட்டங்களின் மேம்பாடு குறித்தும் ஆய்வு செய்ய முடிகிறது என்றார். இன்று (25.04.2018) 25-வது கூட்டத்தில் முன்னாள் படைவீரர்கள் நலன் குறித்த குறை தீர்ப்பு முன்னேற்றம் குறித்து பிரதமர் ஆய்வு செய்தார். குறை தீர்ப்பு நடைமுறையை துரிதப்படுத்த வேண்டியதன் அவசியத்தை அவர் வலியுறுத்தினார். அப்போதுதான் முன்னாள் படை வீரர்களின் பிரச்சனைகளை மிகக் குறுகிய காலத்தில் நல்ல முறையில் தீர்க்க முடியும் என்றார் அவர். ரயில்வே, சாலை, பெட்ரோலியம், மின்சாரம், நிலக்கரி, நகர்ப்புற மேம்பாடு, சுகாதாரம், குடும்ப நலத்துறைகள் சார்ந்த 10 அடிப்படை வசதித் திட்டங்களின் முன்னேற்றத்தை பிரதமர் ஆய்வு செய்தார். இமாச்சலப் பிரதேசம், உத்தரப்பிரதேசம், ஒடிசா, ஆந்திரப் பிரதேசம், குஜராத், மகாராஷ்டிரா, அசாம், சிக்கிம், மேற்கு வங்காளம், பீகார், தமிழ்நாடு, ஜார்க்கண்ட் உள்ளிட்ட பல்வேறு மாநிலங்களில் இந்தத் திட்டங்கள் அமல்படுத்தப்பட்டு வருகின்றன. பிரதமரின் விவசாயிகள் பாதுகாப்புத் திட்ட அமலாக்கத்தின் முன்னேற்றம் குறித்தும் பிரதமர் ஆய்வு செய்தார். ஷெட்யூல்டு பழங்குடியின மாணவர்கள் உயர் கல்விக்கான தேசிய ஆய்வுக் கல்வி உதவித் திட்டம் கல்வி உதவித் தொகைத் திட்டம் குறித்தும் பிரதமர் ஆய்வு செய்தார்.
இந்தியா ஆப்கானிஸ்தான் இடையிலான குற்றவாளிகள் பரிமாற்ற உடன்பாட்டுக்கு மத்திய அமைச்சரவை ஒப்புதல் அளித்தது

இந்தியா மற்றும் ஆப்கானிஸ்தான் இடையிலான குற்றவாளிகள் பரிமாற்ற ஒப்பந்த்தத்தில் கையெழுத்திட இந்தியப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த உடன்பாட்டின் மூலம் பயங்கரவாதிகள், பொருளாதாரக் குற்றவாளிகள், பிற குற்றவாளிகளை ஆப்கானிஸ்தானில் இருந்து இந்தியாவுக்கும், இந்தியாவிலிருந்து ஆப்கானிஸ்தானுக்கும் திருப்பி அனுப்ப வழி வகுக்கும்.
சவுதி அரேபியா பட்டத்து இளவரசரின் இந்திய வருகையின்போது கையெழுத்திடப்பட்ட புரிந்துணர்வு ஒப்பந்தம்/ ஒப்பந்தங்கள்

வரிசை எண் புரிந்துணர்வு ஒப்பந்தம்/ ஒப்பந்தம் இந்தியா சார்பில் பரிமாறிக் கொண்டவர் சவுதி அரேபியாவின் சார்பில் பரிமாறிக் கொண்டவர் 1. இந்தியா மற்றும் சவுதி அரேபியா இடையே தேசிய முதலீடு மற்றும் உள்கட்டமைப்பு நிதியில் முதலீடு செய்வதற்கான புரிந்துணர்வு ஒப்பந்தம் திருமதி. சுஷ்மா ஸ்வராஜ், மத்திய வெளியுறவுத் துறை அமைச்சர் திரு. காலித் அல் ஃபலி, எரிசக்தி, தொழில் மற்றும் கனிம வளங்கள் துறை அமைச்சர் 2. இந்தியாவின் சுற்றுலா அமைச்சகம் மற்றும் சவுதி அரேபியாவின் சுற்றுலா மற்றும் தேசிய பாரம்பரிய சவுதி ஆணையத்தின் இடையே சுற்றுலாத் துறையில் ஒத்துழைப்பிற்கான புரிந்துணர்வு ஒப்பந்தம் திரு. டி எஸ் திருமூர்த்தி, செயலர் திரு.அதல் அல்-ஜுபெர், வெளியுறவுத்துறை இணையமைச்சர் 3. இந்தியா மற்றும் சவுதி அரேபியா அரசின் இடையே வீட்டுவசதித் துறையில் ஒத்துழைப்புக்கான புரிந்துணர்வு ஒப்பந்தம் திரு அகமது ஜாவத், சவுதி அரேபியாவுக்கான இந்திய தூதர் டாக்டர் மஜித் பின் அப்துல்லா அல் கசாபி, தொழில் மற்றும் முதலீடுத் துறை அமைச்சர் 4. இருநாடுகளுக்கு இடையேயான முதலீட்டு உறவுகளை மேம்படுத்தும் வகையில் இந்திய அரசின் முதலீடு செய் இந்தியா திட்டம் மற்றும் சவுதி அரேபியாவின் முதலீட்டு ஆணையம் செயல்திட்டம் திரு அகமது ஜாவத், சவுதி அரேபியாவுக்கான இந்திய தூதர் டாக்டர் மஜித் பின் அப்துல்லா அல் கசாபி, தொழில் மற்றும் முதலீட்டுத் துறை அமைச்சர் 5. ஒலிபரப்புத் துறையில் ஒத்துழைப்பை ஏற்படுத்தும் வகையில், இந்தியாவின் பிரசார் பாரதி மற்றும் சவுதியின் ஒலிபரப்புக்கழகம், ஒலி-ஒளி நிகழ்ச்சிகளை பரிமாறிக் கொள்வதற்கான புரிந்துணர்வு ஒப்பந்தம் டாக்டர் மஜித் பின் அப்துல்லா அல் கசாபி, தொழில் மற்றும் முதலீடு துறை அமைச்சர் டாக்டர் துர்கி அப்துல்லா அல்-ஷபானா, ஊடகத்துறை அமைச்சர் பின்குறிப்பு: மேற்குறிப்பிட்டுள்ள ஒப்பந்தங்களைத் தவிர, சர்வதேச சூரிய எரிசக்தி கூட்டணியின் செயல்திட்ட ஒப்புதலுக்கும் சவுதி தரப்பில் கையெழுத்திடப்பட்டுள்ளது.
பிரதமர் திரு. மோடி புனித வெள்ளி செய்தி

உண்மை, சேவை மற்றும் நீதிக்காக தன்னை அர்ப்பணித்துக் கொண்ட ஏசு கிறிஸ்துவின் தியாகத்தை புனித வெள்ளி நாளில் பிரதமர் திரு. நரேந்திர மோடி நினைவுகூர்ந்தார். “பிறருக்கு சேவை செய்வதில் ஏசு கிறிஸ்து தன்னை அர்ப்பணித்துக் கொண்டார். அவருடைய தைரியமும், அறநெறியும் தனித்துவமானவை. நீதிக்கான அவருடைய நிலைப்பாடும் தனித்தன்மையுடன் தான் இருந்தது. இந்தப் புனித வெள்ளி நாளில் ஏசு கிறிஸ்துவையும், உண்மை, சேவை மற்றும் நீதியில் அவர் கொண்டிருந்த உறுதிப்பாட்டையும் நாம் நினைவில் கொள்வோம்” என்று பிரதமர் திரு. மோடி கூறியுள்ளார்.
உற்பத்தித் துறையில் இந்தியா தொடர்ந்து வளர்ச்சி அடைந்து வருகிறது: பிரதமர்

ஏப்ரல் முதல் அக்டோபர் வரையிலான காலக்கட்டத்தில் போன் ஏற்றுமதி ஆண்டுக்கு ஆண்டு இருமடங்குக்கும் அதிகமாகி இருப்பது குறித்து பிரதமர் திரு நரேந்திர மோதி மகிழ்ச்சி தெரிவித்துள்ளார். 7 மாதங்களுக்குள் மொபைல் ஃபோன் ஏற்றுமதி 5 பில்லியன் டாலர் அளவைத் தாண்டியுள்ளது. இது கடந்த ஆண்டு இதே காலக்கட்டத்தில் இந்தியா ஏற்றுமதி செய்த 2.2 பில்லியன் டாலரை அளவை விட இருமடங்குக்கும் அதிகம். மத்திய அமைச்சர் திரு ராஜீவ் சந்திரசேகர் வெளியிட்டுள்ள ட்விட்டர் பதிவுக்கு பதிலளித்து பிரதமர் கூறியிருப்பதாவது: “உற்பத்தித் துறையில் இந்தியா தொடர்ந்து வளர்ச்சி அடைந்து வருகிறது”.